JUMAL KÕNELEB
Tere jälle!
Kas sulle tundub, et kannad läbi elu rasket koormat?
Kas tundub, et oled pärinud enesele needuse,
mis omal ajal Aadama ja Eeva peale pandi
ja sa ei tea enam, mida tuleks teha?
Jeesus on tulnud kuulutama meile evangeeliumit.
Meil on täna häid uudiseid.
Rõõmusõnum selle kohta, et sinu elu võib muutuda.
Meie elu muutus, kui leidsime tõe Jumala Sõnast.
Jeesus ise ütleb, et tõde on see, mis teeb vabaks.
See pole tingimata mingi tunne, mis meile vabaduse toob.
Hoopis tõde teeb meid vabaks.
Tõde selle kohta, et Jumala õnnistus on sinu ja minu kohal.
See vabastas meid nägemaks asju hoopis teises valguses.
Usun, et õnnistus teeb sama ka sinu elus.
Kui kasutatakse sõna "needus", siis mis see needus õieti on?
Vaatasin sõnaraamatust, mida see sõna tähendab?
See tähendab: "nuhtlus, vastik,
vilets, tüütu, saatanlik, närune, ebaõnn,
halb õnn, õnnetus, kokkusattumus, ebaõnnestunud, lootusetu, hävitav,
õnnetu ja katastroofiline."
Sõna "vaevaga" tähendab algkeeles "murelikuna".
Teha tööd murelikuna.
Teha tööd muretsedes, valuga, kurbusega.
Sõnaraamat annab selliseid sõnu: "orjama, rügama, maadlema,
ponnistama, rügama, iket või koormat vedama."
Kõik need on asjad, mida me kardame.
Kõik need rasked asjad, mis elus ette tulla võivad,
võivad meid nii maha peksta, et oleme nagu vangis.
Laste probleemid, tõsised haigused, laste rasked haigused,
ööd otsa valvamised haige juures, haiglate vahet jooksmised,
arstide juures käimised, haiglas olemised, piinarikas ravi.
Peale selle veel õnnetused, autoavariid, surmajuhtumid.
Üle jõu käivad võlad, töötus.
On igasuguseid tõsiseid asju,
mis viivad meid olukorrani, millest ei leia väljapääsu.
See on nii keeruline, nii suur koorem ja valu tegev asi,
et on tunne, nagu läheksid hulluks.
Teame, et neid asju juhtub meie ümber kogu aeg.
Eriti nüüd, kui ka Soome tuleb muudkui pagulasi juurde.
Nad elavad tohutu häda sees ja neil pole tulevikuväljavaateid.
Kui loeme 5 Moosese raamatu 28. ptk'i,
siis sealt me leiame käsu needuse. - Seal on see kõik kirjas.
Sealt leiame käsuneeduse, - see pole just lõbus lugemine,
mille kohta kiri Galaatlastele 3:13 ütleb:
"Kristus on meid Seaduse needusest lahti ostnud."
See on peatükk, mida me hea meelega ei loeks.
Siin on kirjas just need asjad, mida me kardame.
"Neetud oled sa linnas ja neetud oled sa väljal.
Neetud on su korv ja su leivaküna.
Neetud on su ihuvili (lapsed) ja su maapinna saak,
su veiste vasikad ning su lammaste ja kitsede talled.
(See on su töö.)
Neetud oled sa tulles ja neetud oled sa minnes."
Kogu aeg läheb kehvasti. Kaotan töö, lastel läheb halvasti;
tundub, et igale poole, kuhu lähen, ikka läheb mul kehvasti.
"Issand saadab sulle needuse, segaduse ja ähvarduse kõiges,
kuni sa hukkud
ja kuni sa äkitselt kaod oma kurjade tegude pärast,
sellepärast et sa mind oled maha jätnud."
Salmis 23 öeldakse:
"Siis on su pea kohal olev taevas nagu vask
ja su all olev maa nagu raud."
Ma palvetan ja palvetan, otsin Issandat oma raskustes,
otsin Teda ja palun eestpalvet inimestelt,
aga Taevas mu kohal tundub olevat vasest
ja maa minu all on nagu rauast. Ma ei saa kusagilt vastuseid.
Mitte miski ei muutu, aastast aastasse samad hädad.
"Issand muudab su maavihma tolmuks ja põrmuks:
see sajab taevast su peale, kuni sa kaod.
Issand paneb sind su vaenlaste ette kaotust kandma."
Kuulutame muudkui võitu siin, aga kodus vaenlased näivad võitvat.
"Ühte teed sa lähed nende vastu,
aga seitset teed sa põgened nende eest,
ja sa oled hirmutuseks kõigile kuningriikidele maa peal."
Salm 27: "Issand lööb sind Egiptuse paisetega, katkumuhkudega,
kärnadega ja sügelistega, millest sa ei parane.
Issand lööb sind hullumeelsusega, sõgedusega ja meeltesegadusega.
Sa kobad päise päeva ajal nagu pime, kes kobab pimeduses,
ja su teed ei õnnestu:
üksnes rõhutav ja röövitav oled sa kogu aja
ja ükski ei päästa sind."
Su maa vilja ja kogu su töötulu sööb sulle tundmatu rahvas;
sa oled ainult rõhutav ja tõugatav kogu aja.
Ja sa lähed hulluks vaate pärast, mida su silmad näevad."
Probleemid tunduvad nii suurtena, et see ajab lihtsalt hulluks.
See loetelu läheb muudkui edasi.
Siin nimetatud erinevad haigused on üks hullem kui teine
ja siis on siin veel kirjas:
"Ka kõiki muid haigusi ja kõiksugu nuhtlusi,
millest ei ole kirjutatud selles Seaduse raamatus,
saadab Issand su kallale, kuni sa hävid."
Kui meid tabab raske haigus,
siis kardame just seda, et ma suren ja haigus on ravimatu.
Arst võib olla andnud diagnoosi,
et see haigus on ravimatu ja see olukord viib hävinguni.
Sul on võib-olla jäänud elada ainult kolm kuud.
Kui oleme sellises olukorras, võime tunda end otsekui vangis.
See ongi täpselt nii, nagu ma oleksin vangis.
Teame, et selliseid olukordi on palju.
Saame eestpalvesoove
sellistest täiesti võimatutest olukordadest.
Need on kestnud aastaid ja väljapääsu ei paista olevat.
Muutust ei tule ja tundub, et läheb hoopis hullemaks.
Seetõttu me just räägimegi sellest, sest väljapääsutee on olemas.
Abi on olemas.
Tahame rääkida päris tõsiselt nendest asjadest,
sest me teame, et ka Soomes on palju kristlasi,
kes võitlevad vägagi tõsiste asjadega.
Need pole naljaasjad.
Aga Jumalal on abi. - See pole mingi naljategu.
Need ei ole lihtsalt tühjad sõnad. Jeesus ei tulnud teoretiseerima.
Ta astus otse argipäeva tõsisesse olukorda.
Kui oleme selles vanglas ja miski ei tundu aitavat:
"Ma ei pääse siit välja, olen oma üksikkongis kinni
ja need Jan ja Joy muudkui kuulutavad oma evangeeliumi;
nad kuulutavad head sõnumit ja minu eest on palvetatud,
aga midagi pole muutunud ja ma ei pääse vanglast välja."
Mulle on määratud surmanuhtlus. Ma olen surmamõistetute kongis.
Ja kui ma istun ja ootan hukkamist,
kuulen korraga koridoris samme.
Kuulen vanglaukse taga võtmekimbu kõlisemist
ja seda, et keegi keerab minu kongiukse võtit.
Kongiuks avaneb
ja uksel seisab Jumala Poeg.
Seal seisab Kõigeväelise Jumala Poeg.
Ta on tulnud alla oma hiilgusest, Ta on tulnud alla Taevast.
Tulnud ära turavlisest kohast, kus Tal oli kõik hästi.
Ta on tulnud siia, minu surmamõistetute kongi.
Ta ütleb mulle, et Ta kavatseb siia jääda.
Ta ütleb: "Ma jään siia! Mina kannan selle karistuse.
Mind hukatakse sinu asemel."
Ma vaatan Teda. Ma tean ja tunnen Teda.
Ma tean, et Tema on süütu.
Ma ütlen Talle: "Issand, ei! Sina pole ju milleski süüdi!
Ma tean oma elu ja mida ma olen teinud.
Ma tean, et olen teinud asju valesti.
Ma tean, miline ma olen.
Saad Sa, Issand, ikka aru, et olukord on päriselt tõsine?
Sa ei või siia jääda!"
Aga Issand ei kuula mind.
Ta on juba otsustanud. See on ammu otsustatud.
See on Tema ülesanne.
See on ainus põhjus, miks Ta tuli siia maa peale.
Talle on antud ainult see ülesanne.
Tema ülesanne on tulla minu surmamõistetute kongi.
Tema ülesanne on tulla minu vangikongi.
See on aegade algusest peale ära otsustatud.
Kui ma imestan, mis toimub, tulevad vangivalvurid. Aeg on käes.
Nad võtavad Tema minu asemel ja Ta viiakse minema.
Temalt rebitakse riided seljast, Tema peale sülitatakse.
Tema pähe vajutatakse kibuvitstest kroon.
Tema viiakse hukkamisele.
Teda pekstakse jubeda Rooma piitsaga,
mis rebib Tema ihult tükke välja.
Jesaja 53 ütleb, et Ta oli vigane.
Ta ei paistnud enam isegi inimese moodi välja.
Kõik põlgasid Teda.
Ta pidi kandma omaenese risti vaatamata kohutavatele valudele.
Ta lüüakse naeltega ristile
ja Ta sureb aeglast, kohutavat ja piinarikast surma.
Tema kannab kogu karistuse,
jubeda piina ja valu minu asemel.
Kui Ta on surnud, on kõik vaikne.
See on möödas. See on lõpetatud.
Ma seisan oma vangikongis, uks on ikka veel lahti.
Kellelgi ei tule meelde, et ma olen seal kongis.
Kohtuotsus on täide viidud, süüdlane on hukatud, uks on lahti.
Keegi ei pane seda ust enam kunagi kinni.
Kas ma julgen välja minna?
Kas ma julgen sellest vangikongist välja minna?
Kas ma julgen loobuda vanast?
Vana on kadunud ja uus on asemele tulnud.
Ma võin minna koju oma perekonna juurde.
Ma võin elada vaba elu.
Needus on murtud.
Sellepärast me räägimegi seda. See on meeletult oluline,
et mõistaksime päriselt, mida Jeesus on meie eest teinud.
Ta kandis kõike seda.
Jagasime sellest viimatises saates.
Kirjas Galaatlastele 13:3 öeldakse:
"Kristus on meid Seaduse needusest lahti ostnud,
kui ta sai needuse meie eest.
Sest on kirjutatud: Neetud on igaüks, kes puu küljes ripub”.
Kristus sai needuse.
Kõik selle, millest Joy enne luges 5 Moosese raamatust.
Kõik pandi Tema peale.
Kogu käsu needus, lootusetus,
valu, häbi, läbikukkumine, kõik haigused ja kannatused,
ebaõnnestumised ja isegi surm. Kõik see pandi Tema peale.
Et meie võiksime olla vabad.
Jesaja 53
"Sest ta tõusis meie ees nagu võsuke, otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada."
Tal polnud kuninglikku või prominentset väljanägemist,
hiilgust ega ilu.
"Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt - tegelikult -
võttis ta enese peale meie haigused ja kandis meie valusid.
Meie valud ja meie haigused.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Me näeme kogu aeg, et karistus pandi Tema peale,
et meil oleks rahu.
Meie süü pandi Tema peale.
"Karistus oli tema peal, et meil oleks rahu."
Issand laskis meie kõigi süüteod tulla tema peale.
"Teda piinati ja ta alistus ega avanud suud
nagu tall, keda viiakse tappa,
nagu lammas, kes on vait oma niitjate ees,
nõnda ei avanud ta oma suud.
Surve ja kohtu läbi võeti ta ära,
kes tema sugupõlvest mõtles sellele, et ta lõigati ära elavate maalt,
ja teda tabas surm mu rahva üleastumise pärast."
Tema tegi seda.
Tema võttis selle enda kanda.
Ta suri selle needuse pärast. Ta suri nende haiguste pärast.
Ta kandis selle karistuse. - Täies mahus kõige eest.
Ma olen vaba.
Vabaduseks on Kristus mind vabastanud,
et minul oleks tervis ja rahu, et mul oleks õnnistus.
See on nii võimas asi, mis muudab meie elu.
See on Piibli tõde, mis teeb meid vabaks.
Kui usume, et need halvad asjad - ebaõnn ja laste halb käekäik,
kui usume, et see on meie süü ja see peabki meie elus olema,
et see on Jumal poolt saadetud needus meie elude peal,
siis meil pole kunagi mingit alust, et nendest vabaneda.
Me peame uskuma seda, mida Jumala Sõna kuulutab.
Jeesus on murdnud needuse võimu, Jeesus sai needuseks meie eest,
et Aabrahami õnnistus saaks meie osaks.
Jumala tahe oli piinata Teda ja panna kõik needus Tema peale.
Ta võttis ja alistus sellele, et me võiksime olla vabad.
Kui me seda ei mõista,
pole meil ka alust ega julgust seista sellele vastu
ja uskuda, et see pole osa minu elust.
Jumala tahe pole see, et ma kogu aeg läbi kukun.
Jumala tahe pole see, et ma pidevalt haige olen
ja kui üks haigus lõpeb, siis teine algab.
Jumala tahe ei ole see, et ma elan surmahirmus.
Kristus on meid sellest lunastanud.
Kui seda usume, siis meil on julgus tõusta.
Julgus tõusta selle pimeduse vastu.
See ei kuulu enam mulle. Kristus võttis selle minu pealt.
Ma võin olla vaba. Ma võin minna kongist välja.
Ma saan vaimus minna sealt välja ja haarata sellest Sõnast kinni.
Võin uskuda, et see ei kuulu minu ellu,
sest Kristus kannatas minu eest.
Kristus lepitas minu patud.
Tema sai needuse, et mina saaks olla vaba.
Luuka evangeelium 4:16
"Jeesus tuli ka Naatsaretti, kus ta oli üles kasvanud,
ja läks oma harjumust mööda hingamispäeval sünagoogi.
Ja kui ta tõusis lugema,
anti tema kätte prohvet Jesaja raamat.
Ta rullis raamatu lahti ja leidis koha, kuhu oli kirjutatud:
Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist ja pimedatele nägemist,
laskma vabadusse rõhutuid,
kuulutama Issanda meelepärast aastat.”
Ja keeranud raamatu kokku,
andis Jeesus selle sünagoogi teenri kätte ja istus maha.
Ja kõikide silmad sünagoogis vaatasid ainiti teda."
Miks Jeesus loeb sellist asja?
Mida Ta selle Jesaja raamatu kirjakohaga öelda tahab?
Tema hakkas neile rääkima: "Täna on see päev!"
Täna on see kirjakoht teie kuuldes täide läinud.”
Kui Jeesus tuli siia maailma, siis see kirjakoht sai tõeks.
Vangid vabanevad, pimedad näevad, rõhutud pääsevad vabadusse.
Selle pärast Jeesus tuligi siia maa peale,
et päästa meid vanglast vabaks.
Päriselt ka. Minu argipäevas ka.
Minu päris olukorras ja minu päris hädades.
Seal, kus ma olen lõvide keskel, sinna tuleb mu Päästja.
Jumala Poeg tuleb keset minu häda.
Ta ilmub seal, tuleb sinna ja aitab mind. Vabastab mind.
Halleluuja!
Palvetame. - See ongi evangeelium.
Tänu Issand, et Sa tõesti surid ristil minu eest.
Issand me kiidame Sind, et see rõõmusõnum on tõde.
See on kõige tõelisem tõde. See asi on juba toimunud.
Issand me ülistame Sind selle eest,
mida Sa oled teinud Kolgata keskmisel ristil,
surres meie kõikide eest!
Tänu Issand, et praegu, sel hetkel, saame kõik tulla Su palge ette.
Saame tuua omae hädad ja valu,
saame tuua haigused su risti alla.
Issand tänan, et saame jätta selle siia, Sinu risti alla!
Me võime selle tõesti lahti lasta. Me võime selle sulle anda.
Me võime minna vanglast välja ja olla vabad Jeesuse nimel!
Ma kuulutan sulle praegusel hetkel täielikku tervenemist peast jalatallani!
Iga haigus peab praegusel hetkel lahkuma sinu ihust, Jeesuse nimel!
Sellest hetkest saad sa olla vaba Jeesuse nimel!
Tänu Issand, et oled meid vabaduseks vabastanud!
Aamen.
Tänu teile vaatajad ja toetajad. Seda saadet on olnud tore teha.
Tore on saada ka tagasisidet.
Tagasisidet võib saata TV7 kaudu või meie kodulehekülge külastades.
Aadressil www.kristillinenkoulu.org leiad ka lisainfot meie töö kohta.
Kui soovid toetada saadete tegemist ja TV7 kanalit,
võid helistada kasvõi kohe praegu annetustelefonile 900 1777.
Helistades annetad Eestis 7 eurot.
Võid kasutada ka kontonumbreid, mida näed ekraanil saate lõpus.
Ole vaba!
Ole vaba kogu needusest,
sest Kristus sai needuse ja on selle juba ära kandnud.
Ole vaba ja õnnistatud, Jeesuse nimel! Aamen.
TV7 annetustelefon 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin